

**IZMJENA POZIVA**

Tijelima za dostavu prijedloga operacija koje će se financirati kao izravna dodjela sredstava u okviru

Prioritetne osi 3 „Obrazovanje i cjeloživotno učenje“ Operativnog programa Učinkoviti ljudski potencijali 2014.-2020.

**Broj Poziva: UP.03.0.0.02**

U Pozivu tijelima za dostavu prijedloga operacija koje će se financirati kao izravna dodjela sredstava u

okviru Prioritetne osi Prioritetne osi 3 „Obrazovanje i cjeloživotno učenje“ Operativnog programa Učinkoviti ljudski potencijali 2014.-2020., objavljenom 02. lipnja 2016. godine na mrežnoj stranici na mrežnoj stranici <http://www.esf.hr/>. Izmjene se odnose na sljedeće točke unutar predmetnog Poziva;

1. **Pojmovi i kratice**

dodaje se i glasi

**Pojednostavljene mogućnosti financiranja** – omogućavanje plaćanja koja se ne temelje na stvarnim troškovima, već na unaprijed određenim jediničnim troškovima čime se smanjuje administrativno opterećenje i zahtjevnost financijskog izvještavanja, obzirom da nije potrebno dostavljati opsežnu popratnu dokumentaciju kojom se pravdaju navedeni troškovi.

1. **Točka 2. Financiranje**

dodaje se stavak

 **2.4. Primjena pojednostavljene mogućnosti financiranja plaća po metodi Standardne veličine jediničnih troškove osoblja**

i glasi

U okviru ovog Poziva, moguća je primjena pojednostavljene mogućnosti financiranja plaća po metodi Standardne veličine jediničnih troškova osoblja. Sukladno članku 68. stavak 2 Uredbe EU br. 1303/2013 Europskog parlamenta i vijeća od 17. prosinca 2013. i članku 3. Upute o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014.-2020. od 21. srpnja 2016. godine, za potrebe utvrđivanja jediničnih troškova osoblja u vezi s provedbom operacija, važeća se satnica izračunava dijeljenjem zadnjeg dokumentiranog godišnjeg bruto iznosa troškova plaća s 1720 sati.

Ovako utvrđena satnica je fiksna za projekte kod kojih je provedba manja ili jednaka 24 mjeseca. U slučaju kada se projekt provodi duže od 24 mjeseca, trošak osoblja po satu mora se revidirati po isteku razdoblja provedbe od 24 mjeseca na temelju novijih stvarnih podataka o troškovima plaća.

Zagreb, 25.08.2016.